पाएं अपने शहर की ताज़ा ख़बरें और फ्री ई-पेपरडाउनलोड करें
प्राइवेट स्कूल वेलफेयर एसोसिएशन ब्लॉक ढांड की मीटिंग ढांड के निजी होटल में हुई। जिसकी अध्यक्षता ब्लॉक प्रधान राकेश कुमार व ब्लॉक चेयरमैन रणवीर आर्य ने की। बैठक में प्राइवेट स्कूलों के सामने आ रही समस्याओं के बारे में विचार विमर्श किया। ब्लॉक प्रधान राकेश भारद्वाज व ब्लॉक चेयरमैन रणवीर आर्य कहा कि अगर कोई भी सरकारी स्कूल यदि प्राइवेट स्कूल के बच्चे का दाखिला असंवैधानिक तरीके से बिना एसएलसी के करता है, तो एसोसिएशन उस सरकारी स्कूल के प्रधानाचार्य व कक्षा इंचार्ज को पार्टी बनाकर उसको कानूनी नोटिस भेजना का काम करेगी।
ब्लॉक सचिव कमल व कैशियर ईश्वर सिंह ने कहा की गत एक वर्ष से प्राइवेट स्कूल संचालक स्कूल बंद होने के चलते आर्थिक नुकसान झेल रहे है। जिसकी भरपाई के लिए सरकार को प्राइवेट स्कूलों में कार्यरत शिक्षक व गैर शिक्षक वर्ग के लिए आर्थिक पैकेज की घोषणा करनी चाहिए। माैके पर सतीश राणा, लीगल एड़वाइजर रकम सिंह,मीडिया प्रभारी अनिल आर्य, गुरुदेव, धरमवीर सिंह, संजय कुमार, कुलदीप कुमार, संजीव कुमार, रणजीत सिंह, करनैल सिंह, जसमेर सिंह, सतीश राणा व मनीष आर्य भी उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn